CELEX: 62022TN0143
Language: mt
Date: 2022-03-11 00:00:00
Title: Kawża T-143/22: Rikors ippreżentat fil-11 ta’ Marzu 2022 – OP vs Il-Parlament

10.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/36
            
         
      Rikors ippreżentat fil-11 ta’ Marzu 2022 – OP vs Il-Parlament
      (Kawża T-143/22)
      (2022/C 191/46)
      Lingwa tal-kawża: il-Franċiż
      
         Partijiet
      
      
         Rikorrent: OP (rappreżentant: F. Moyse, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tas-7 ta’ Ġunju 2021 u tal-10 ta’ Jannar 2022, inkella tiddikjarahom nulli u bla effett;
               
            
                  —
               
               
                  konsegwentement, tagħti lir-rikorrenti d-dritt li tibbenefika minn pensjoni tas-superstiti kif iddefinita mill-ewwel paragrafu tal-Artikolu 79 tar-Regolamenti tal-Persunal għall-Uffiċjali tal-Unjoni Ewropea;
               
            
                  —
               
               
                  konsegwentement, tagħti lis-Sur [kunfidenzjali] (1) id-dritt li jibbenefika minn pensjoni tal-orfni kif iddefinita mill-Artikolu 2 tal-Anness VII tar-Regolamenti tal-Persunal. Inkella, sa fejn ikun meħtieġ, tagħti lis-Sur [kunfidenzjali] il-pensjoni tal-orfni prevista fl-ewwel paragrafu tal-Artikolu 80 tar-Regolamenti tal-Persunal għall-Uffiċjali tal-Unjoni Ewropea;
               
            
                  —
               
               
                  fi kwalunkwe każ, tikkundanna lill-Parlament għall-ispejjeż tal-istanza.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv, ibbażat fuq eċċezzjoni ta’ illegalità tal-Artikoli 18 u 20 tal-Anness VIII tar-Regolamenti tal-Persunal għall-Uffiċjali tal-Unjoni Ewropea (iktar ’il quddiem ir-“Regolamenti tal-Persunal”) li tirriżulta minn ksur tal-prinċipju ta’ ugwaljanza fit-trattament u minn diskriminazzjoni bbażata fuq l-età.
               
            
                  2.
               
               
                  It-tieni motiv, ibbażat fuq żball ta’ liġi fl-applikazzjoni tal-Artikoli 18 u 20 tal-Anness VIII tar-Regolamenti tal-Persunal.
               
            
                  3.
               
               
                  It-tielet motiv, ibbażat fuq żball manifest ta’ evalwazzjoni li jirriżulta min-nuqqas ta’ teħid inkunsiderazzjoni tas-sitwazzjoni partikolari tar-rikorrenti.
               
            
                  4.
               
               
                  Ir-raba’ motiv, ibbażat fuq eċċezzjoni ta’ illegalità tal-Artikolu 2 tal-Anness VII tar-Regolamenti tal-Persunal minħabba diskriminazzjoni bbażata fuq id-diżabbiltà.
               
            
                  5.
               
               
                  Il-ħames motiv, ibbażat fuq żball ta’ liġi fl-applikazzjoni tal-Artikolu 2 tal-Anness VII tar-Regolamenti tal-Persunal.
               
            
                  6.
               
               
                  Is-sitt motiv, imqajjem b’mod sussidjarju, ibbażat fuq il-ksur tad-dmir ta’ premura tal-amministrazzjoni.
               
            
         (1)  Informazzjoni kunfidenzjali moħbija.